Die Afrikaanse Woordelys en Spelreëls: Standaardnaslaanbron vir spelling en skryfwyse. - Afrikaans.com
Die Afrikaanse Woordelys en Spelreëls:…
“Dis ek en jy wat daagliks Afrikaanse e-posse skryf, dis die leksikograwe en terminograwe, die subredakteurs en vertalers, die skrywers van liedjies en e-posse. Alle Afrikaanstaliges wat talig besig is om die taallig brandend te hou.”
– Prof. Gerhard van Huyssteen, voorsitter van die Taalkommissie.
In die voorwoord van die 1917-AWS skryf die samestellers: “… want wil iemand uiting gee aan sij siel en gebeur dit nie deur middel van sij siel, en gebeur dit nie deur middel van sij moedertaal nie, dan staan sodanige taalvorm tussen hom en die uitdrukking van sij diepste wese… vanself dus wil ons sôre dat ons taak in ieder opsig tot sij reg kom; dat dit die draer word van ons kultuur…”
Na ure se bloedsweet, die “kers aan drie kante brand”, baie praat en ’n paar driftige debatte oor of dit nou Afrikaans-Engels/Engels-Afrikaanse woordeboek (teenoor *Afrikaans-Engelse/Engels-Afrikaanse woordeboek); iemand is ’n handvol (teenoor *hand vol); skimmelperd (teenoor *skimmel perd) is, is die nuwe AWS – daardie onmisbare boek wat die kopseer uit spelling haal – nou kant en klaar en reg om sy ereplek op jou lessenaar in te neem.
Alhoewel hierdie nuwe 2017-uitgawe omvattend bygewerk is, neem die AWS nie elke Afrikaanse woord op nie. Dit is bloot ’n lys woorde wat moontlik spel- of skryfprobleme kan veroorsaak. Die AWS skryf ook nie voor watter woorde in Afrikaans gebruik mag word en watter nie. Daarom is dit belangrik om die AWS altyd saam met en aanvullend tot verklarende woordeboeke soos die WAT en die nuutste HAT te raadpleeg. En omgekeerd. Soms word woorde in die AWS opgeneem omdat dit nuwe woorde is wat erkenning verdien en soms word woorde geskrap omdat dit in onbruik verval het of omdat dit nie meer spellingprobleme oplewer nie.
Reëls wat verander… soos onder andere die afstandsamestellings wat voortaan slegs met ’n koppelteken geskryf word (hoof- uitvoerende beampte, reuse- politieke vergadering) en die multiwoordeiename in samestellings en afleidings wat behou word (Derde Wêreldse in plaas van Derdewêreldse).
Die wetenskap vind sy regmatige plek in Afrikaans… met name van elemente in die periodieke tabel in Afrikaans en skryfhulp vir die SI-stelsel.
– Prof. Van Huyssteen.
As jy dalk ver van ’n goeie boekwinkel af woon, kan jy gerus jou AWS sommer by NB Uitgewers bestel.
Besluite word meestal geneem op ’n konsensusbasis – d.i. lede praat en praat en praat tot almal oortuig is (of nie) van ’n bepaalde standpunt.
Jy kan inteken op ’n aanlyn woordeboek, byvoorbeeld die nuwe HAT en die WAT, of kry hierdie woordeboeke op VivA se webwerf.
VorigeVorige postJohnny Clegg in Afrikaans…VolgendeVolgende postWat lees ons … boekwurms vertel